Държавен вестник, бр. 42, 2022 г., стр. 33

БРОЙ  42	
Д Ъ Р Ж А В Е Н  В Е С Т Н И К 	
СТР.  33  
4. Изисквания към материалната база
Обучението по теория се осъществява в 
компютърни зали, а по практика – в компю-
търни зали, учебни лаборатории или базови 
обекти във фирми с предварително сключени 
договори, които отговарят на материалната 
база.
За постигане резултатите от ученето ма-
териалната база трябва да включва:
4.1. Учебен кабинет
4.1.1. Основно оборудване – учебни маси, 
столове, учебна дъска, екран за прожектиране, 
мултимедийни и други средства за обучение 
и дидактическа техника.
4.1.2. Учебни пособия – онагледяващи таб-
ла, учебни видеофилми, програмни продукти. 
Наличие на библиотека за специализирана ли-
тература (на хартиен или електронен носител).
4.1.3. Компютърна зала – включва индиви-
дуални компютърни работни места, оборудва-
ни с необходимия за учебния процес хардуер 
и софтуер, осигурен достъп до интернет, 
мултимедиен проектор.
4.2. Учебна лаборатория
Учебните лаборатории се оборудват с 
хардуерни и софтуерни средства, достъп до 
интернет, както и със съответни справочници 
и друга техническа литература.
Работното място на обучавания е в съ-
ответствие с нормативите за извършване на 
съответната дейност и методическите изисква-
ния. За работно място се счита площта, върху 
която се намират хардуерните и софтуерните 
средства, необходими за работа.
Нормативните изисквания към учебната 
лаборатория са в съответствие с дейностите, 
които ще се извършват в нея, с видовете тех-
нологични процеси, с ергономичните, естетич-
ните изисквания и методическите указания.
4.2.1. Основно оборудване:
– компютърни работни места – по едно за 
всеки обучаван;
– различни видове периферни устройства, 
необходими за учебния процес;
– хардуер и софтуер, необходими за учебния 
процес (такива могат да бъдат интегрирани 
среди за разработка (IDE), компилатори, 
интерпретатори, библиотеки, системи за уп-
равление на програмния код (source control), 
за автоматизирано асемблиране (build) и 
автоматизирано тестване, непрекъсната ин-
теграция (continuous integration), системи за 
управление на задачите и дефектите (bug and 
task tracking), хардуер за сглобяване на роботи 
(сензори, мотори, платки, шасита, поялници, 
захранване), 3D принтер и 3D скенер (или 
телефон с 3D сканиращи възможности).
5. Изисквания към обучаващите
Право да преподават по учебните предмети 
от общата професионална подготовка имат 
лица с висше образование с образователно-
квалификационна степен „магистър“ или 
„бакалавър“ по специалности от следните 
професионални направления от Класифика-
тора на областите на висше образование и 
професионалните направления, приет с Поста-
новление № 125 от 2002 г. на Министерския 
съвет (ДВ, бр. 64 от 2002 г.):
· Област на висше образование „Социални, 
стопански и правни науки“: професио-
нално направление „Администрация и 
управление“; професионално направление 
„Икономика“.
· Област на висше образование „Техниче-
ски науки“.
· Област на висше образование „Здра-
веопазване и спорт“: професионално 
направление „Медицина“.
Право да преподават по учебните предмети 
от отрасловата и специфичната професионална 
подготовка (теория и практика на професията) 
имат лица с висше образование с образова-
телно-квалификационна степен „магистър“ 
или „бакалавър“ по специалности от следните 
професионални направления от Класифика-
тора на областите на висше образование и 
професионалните направления:
· Област на висше образование „Социални, 
стопански и правни науки“: професио-
нално направление „Администрация и 
управление“; професионално направление 
„Икономика“; професионално направле-
ние „Право“.
· Област на висше образование „Природни 
науки, математика и информатика“: про-
фесионално направление „Информатика 
и компютърни науки“.
· Област на висше образование „Хуманитар-
ни науки“: професионално направление 
„Филология“.
· Област на висше образование „Техниче-
ски науки“: професионално направление 
„Електротехника, електроника и автома-
тика“; професионално направление „Ко-
муникационна и компютърна техника“.
По учебен предмет или модул от професио-
налната подготовка, за който няма съответно 
професионално направление в Класификатора 
на областите на висше образование и профе-
сионалните направления, могат да преподават 
лица без висше образование, ако са придобили 
съответната професионална квалификация 
при условията и по реда на Закона за профе-
сионалното образование и обучение.
Професионална квалификация „учител“ 
не е необходима.
Препоръчително е на всеки три години 
обучаващите да преминават курс за актуали-
зиране на професионалните знания, умения 
и компетентности.
3208